আওয়ামী লীগ সরকার গঠনের পর থেকেই তাদের প্রতিদ্বন্দ্বী হিসেবে বিরোধী শিবিরকে ঘায়েল করার আগ্রাসী পরিকল্পনা নিয়ে, চিরতরে ক্ষমতা কুক্ষিগত করার প্রয়াসে মাঠে নামে। এতে দেশের স্বাধীনতা, সার্বভৌমত্ব, গণতন্ত্র, মানবাধিকার, জনগণের সাংবিধানিক অধিকার ক্ষুণœ হয় মারাত্মকভাবে। হিটলারি কায়দায় চলতে থাকে দেশের শাসনব্যবস্থা। বিরোধী মত দমন, খুন-গুম ও গ্রেফতারের পর নির্মম নির্যাতন, বিনা দোষে লাখ, লাখ মামলা মোকদ্দমা, সরকারি ছত্রছায়ায় সরকারি দলের সমর্থকদের বিরোধীদের ওপর হামলা, নির্যাতন যেকোনো যুগের নির্মমতাকে হার মানায়। বিচার বিভাগ, প্রশাসনসহ দেশের সকল গুরুত্বপূর্ণ প্রতিষ্ঠানে নির্লজ্জ দলীয়করণে আগামীর বাংলাদেশ নিয়ে চরম অনিশ্চয়তায় বাংলাদেশের বেশির ভাগ নাগরিক। এ নিয়ে দেশ-বিদেশে সরকারের নানামুখী ব্যর্থতা ও আইনশৃঙ্খলার চরম অবনতির সরব সমালোচনা করেছে মানবাধিকার সংগঠনগুলো। এমন অবস্থা চলতে থাকলে দেশে ভয়ঙ্কর অচলাবস্থা সৃষ্টি হতে পারে বলেও অনেকে আশঙ্কা করেন। সরকার এর পরও সকল দল-মতকে উপেক্ষা করে এক অজানা শক্তির খুঁটির জোরে জনগণের ওপর দুর্বার গতিতে বাকশাল পদপিষ্ট করে চলছে। যেখানে মানবতা গুমরে মরে।